cyanic-selkie/wikianc huggingface dataset:
Ալեքսանդր Օռլով (գիտնական)
Գիտական և մանկավարժական գործունեության հիմնական ուղղությունները
Օրլովը Ն. Է. Բաումանի անվան Մոսկվայի պետական տեխնիկական համալսարանի ճարտարագիտական բիզնես և կառավարում գիտակրթական համալիրի տնտեսագիտություն և արտադրության կազմակերպում ֆակուլտետի պրոֆեսոր է, «Կազմակերպչական և տնտեսական մոդելավորում, էկոնոմետրիկա և վիճակագրություն» բաժնի վարիչ, բարձր վիճակագրական տեխնոլոգիաների և էկոնոմետրիկայի ինստիտուտի տնօրեն, վերահսկողություն և կառավարման նորարարություններ գիտակրթական կենտրոնի վերահսկման տնտեսամաթեմատիկական մեթոդների լաբորատորիայի վարիչ։
Ճարտարագիտական տնտեսագիտություն և կառավարում գիտական ​​խորհրդի և մի շարք դիսերտացիոն խորհուրդների անդամ է, ներառյալ ազգային տնտեսության տնտեսագիտության և կառավարման (տնտեսական գիտություններ), տնտեսագիտության և արտադրության կազմակերպման մաթեմատիկական և գործիքային մեթոդների (տեխնիկական գիտություններ), Կորոլյովի գիտահետազոտական կենտրոնական ինստիտուտի մեքենաշինության գլխավոր մասնագետ, ամբիոնի պրոֆեսոր Մոսկվայի ֆիզիկատեխնիկական ինստիտուտ հետազոտական համակարգի ամբիոնի պրոֆեսոր («Ներդրումային ծրագրերի արդյունավետության գնահատում» ուղղությամբ), միջդիսցիպլինար գիտելիքների միջազգային համալսարանի դասակարգման տեսության ամբիոնի վարիչ, MBA միջազգային դպրոցի ուսուցիչ, «Վոլգա-Դնեպր» ավիաընկերությունների նախագահը խմբի խորհրդական, գլխավոր գիտական խորհրդական, զարգացման ավտոմատացված կանխատեսումների համակարգի և դժբախտ պատահարների կանխարգելման գլխավոր գիտական խորհրդական (2010-2013թթ.):
Աշխատել է նաև․
«Գործարանային լաբորատորիա», «Վերահսկողություն», «Սոցիոլոգիա․ մեթոդաբանություն, մեթոդներ, մաթեմատիկական մոդելներ» գիտական հանդեսների խմբագրական խորհուրդների անդամ, «Մեծ համակարգերի կառավարում» գիտական աշխատությունների պարբերական հավաքածուի, «IDO science» (նորարարություն, զարգացում, աութսորսինգ) գիտական հանդեսի անդամ, անդամ «BIOCOSMOLOGY - NEO-ARISTOTELISM» ամսագրի խմբագրական խորհրդի անդամ ։ «Նորարարություններ կառավարման մեջ» ամսագրի գլխավոր խմբագրի տեղակալ։
«Էկոնոմետիկա» էլեկտրոնային շաբաթաթերթի գլխավոր խմբագիր (հրատարակվել է 2000 թվականի հունիսից)։
Արտաքին հղումներ
Կատեգորիա:Մաթեմատիկոսներ այբբենական կարգով Կատեգորիա:Ռուս մաթեմատիկոսներ Կատեգորիա:Ռուս տնտեսագետներ Կատեգորիա:Բնապահպաններ Կատեգորիա:Ռուս սոցիոլոգներ Կատեգորիա:Մոսկվայի պետական համալսարանի շրջանավարտներ Կատեգորիա:Տեխնիկական գիտությունների դոկտորներ Կատեգորիա:Տնտեսագիտական գիտությունների դոկտորներ
Գյորցկե
Գյորցկե  (Görzke), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 1345 մարդ (ըստ 2010 թվականի դեկտեմբերի 31-ի) ։ Տարածքը կազմում է 74,65 կմ²։ Պաշտոնական կոդ՝ 12 069 224։
Կոմունան ներառում է 4 գյուղական շրջան։
Ծանոթագրություններ
Կատեգորիա:Գերմանիայի քաղաքներ
Playing God (երգ)
Երգը գրել են Հեյլի ՈՒիլյամսը և Ջոշ Ֆառոն, և պրոդյուսերը եղել է Ռոբ Կավալլան։ Ձայնագրությունը պատրաստվել է Հինդեն Հիլլզի օգնությամբ, հունվարից մարտ ամիսների ընթացքում։ 2010 թվականի հոկտեմբերի Alter the Press! կայքով հայտարարվեց, որ Paramore֊ի հաջորդ սինգլը «Playing God» կլինի ։ ՍԻնգլը ազատ արձակվեց 2010 թվականի նոյեմբերի 15֊ին, Մեծ Բրիանիայում, Fueled by Ramen լեյբլով ։
Ֆրանսիական Արևմտյան Աֆրիկա
Ֆրանսիական Արևմտյան Աֆրիկա (Afrique Occidentale Française), Ֆրանսիայի գաղութային տիրույթ Աֆրիկայի հյուսիս-արևմուտքում 1895-1958-ին։ Ֆրանսիական Արևմտյան Աֆրիկայի կազմի մեջ մտնում էին Փղոսկրի Ափը, Վերին Վոլտան (Բուրկինա Ֆասո), Գվինեան, Դագոմեան (Բենին 1899-ից), Մավրիտանիան (1904-ից), Նիգերը, Սենեգալը, Ֆրանսիական Սուդանը (Մալի)։ Մայրաքաղաքը (նահանգապետի նստավայրը) ՝ Սեն-Լուի, հետո Դակար (երկուսն էլ Սենեգալում)։
Կատեգորիա:Աֆրիկայի գաղութացում Կատեգորիա:Ֆրանսիայի նախկին գաղութներ Կատեգորիա:Ֆրանսիայի պատմություն
(8689) 1992 PU3
(8689) , աստերոիդ աստերոիդների հիմնական գոտում։ Հայտնաբերվել է 1992 թվականի օգոստոսի 5-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,249745 ա. մ., առավելագույնը մոտենում է 1,8854 ա. մ. հեռավորության վրա և հեռանում 2,6141 ա. մ. ։ Արեգակի շուրջ մեկ ամբողջական պտույտ է կատարում 1232,53 երկրային օրվա ընթացքում, իր ուղեծրով շարժվելով միջինում 0,292082 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,12° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բաստիեն և Բաստիենա
«Բաստիեն և Բաստիենա» (KV 50/46b, Bastien und Bastienne), Մոցարտի մեկ գործողությամբ զինգշպիլ։ Գերմաներեն լիբրետտոյի հեղինակներն են Ֆրիդրիխ Վիլհելմ Վայսկերնն ու Յոհան Անդրեաս Շախտները։ Առաջնախաղը կայացել է 1768 թվականի հոկտեմբերի 1-ին Վիեննայում։
Ստեղծման պատմություն
1768 թվականին տասներկուամյա Մոցարտը հոր հետ գնում է Վիեննա։ Այստեղ, ոգեշնչվելով Ժան Ժակ Ռուսոյի «Գյուղական կախարդ» օպերայի բեմադրությունից, ստեղծում է «Բաստիեն և Բաստիենա» օպերան, որը կատարում են վիեննացի բժիշկ և հարուստ մեկենաս Ֆրանց Անտոն Մեսմերի այգում (ավելի ուշ Մոցարտը ծաղրերգել է նրան իր «Այդպես են վարվում բոլորը» օպերայում։ Գրեթե ոչ մի տեղեկություն ներկայացման մասին չի պահպանվել։ Հաջորդ բեմադրությունը կայացել է կոմպոզիտորի մահից հարյուր տարի անց, 1890 թվականի հոկտեմբերի 1-ին Բեռլինում։
Ծանոթագրություններ
Կատեգորիա:Գերմաներեն օպերաներ Կատեգորիա:1768 բեմադրվածներ
Վայսենզեե (Կարինթիա)
Վայսենզեե (գերմ.՝ Weißensee), լիճ Ավստրիայի Կարինթիա նահանգում, Գայլթալյան Ալպեր լեռնաշղթայի սահմաններում։ Կարինթիական ամենաբարձրադիր լիճն է, ունի հանրային բազմաթիվ լողափեր։ Նրա անունն է կրում նաև հյուսիսային և հարավային ափերին գտնվող Վայսենզեե կոմունան։
Աշխարհագրություն
Սառցադաշտային ծագում ունեցող լճի արևմտյան ափը գտնվում է Գրայֆենբուրգից մինչև Հերմագոր ձգվող Բունդեշտրասե մայրուղու Քրյոզբերգ Սադդլ լեռնանցքի մոտակայքում։ Դրավայի հովտից փոքրիկ լեռնային ճանապարհ է անցնում Ստոկենբոյից դեպի արևելյան մասը։ Չնայած 930 մԱԱ (մետր Ադրիատիկից բարձր, 3051 ֆուտ) բարձրությանը, ամռան ամիսներին լճի մակերեսը կարող է հասնել 24 աստիճանի ցելսիուսի, իսկ ձմռանը ջուրը սառում է ամբողջովին և թույլ է տալիս սահնակներով ազատորեն շարժվել սառույցի վրա։
Ուղղաձիգ ափի պատճառով արևելյան մասը գրեթե անմարդաբնակ է, միայն արևելյան մաս տանող մի նեղ ճանապարհով, որտեղ Ստոկենբոյի կոմունայի տարածքը հասնում է լճին։ Այստեղ Վայսենբախի ծովածոցը իջնում է Դրավայի հովիտ։ Ափի երկայնքով Հարավային կրաքարային Ալպերի լեռների ծրջակայքից ծագած կավճե ավազուտներ են, որոնք ջրին տալիս են նրա բնորոշ գույնը և Վայսենսի («Սպիտակ լիճ») անունը։
Լճի մակերեսի շուրջ երկու երրորդը պահպանվող տարածքի մի մասն են կազմում։ Լճի վրա նավի տեղափոխումը իրականացվում է չորս նավերով և մեկ արագընթաց նավով։ Բացառությամբ հասարակական տրանսպորտի, արգելվում է շարժիչային նավերի շահագործումը։ Լճի ջրերը հասնում են խմելու ջրի որակի։ Տարածքը շատ վայրի կենդանիներ ունի։ Այն ներառում է տարբեր տեսակի ձկներ, հատկապես, կարմրախայտ, հասարակ ծածան, պերկես, հյուսիսային գայլաձուկ։ Բացի այդ, կան բազմաթիվ տարբեր թռչուններ, բադերից մինչև սագեր և ձկնկուլներ։
Բնակչություն
2001 թվականի ուսումնասիրության համաձայն, Վայսենսիի շրջանն ունեցել է 788 բնակիչ, որից 97.2% -ն ունեին Ավստրիայի քաղաքացիություն։ Հետազոտվածների 73.6% -ը համարվում է ավետարանական եկեղեցու անդամ, 22% -ը պնդում է, որ անդամակցում են հռոմեական կաթոլիկ եկեղեցուն, իսկ 1% -ը` իսլամական հավատքի։ 3.4% -ը պնդում է, որ չպետք է պատկանել կրոնական ոչ մի դավանանքի։
Գործունեություն
Հյուսիսային ափին Ռոնաչերֆելսի հայտնի լեռը կոչվում է տեղացի գյուղացիներից մեկի անունով, որը 1916 թվականի ձմռանը մահացել է սառած լճի վրա սահնակով ուղևորվելիս։ Կարճ ճանապարհով գնալով տուն, նա սահում էր սառույցի բարակ շերտի վրա, սառույցը կոտրվեց, ու նա մահացավ։ Նրա մարմինը երբեք չի հայտնաբերվել։ Նրա հիշատակին լեռը և մոտակա հյուրանոցը անվանվեցին նրա անունով։
1987 թվականի Ջեյմս Բոնդի Կայծեր աչքերից ֆիլմի որոշ մասեր նկարահանվել է սառած Վայսենսիում։
Արտաքին հղումներ
Կատեգորիա:Ավստրիայի լճեր Կատեգորիա:Ավստրիայի աշխարհագրական օբյեկտներ Կատեգորիա:Եվրոպայի լճեր
Քվենանգեն
Քվենանգեն (Kvænangen), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Բուրֆյորդ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 2108.26 կմ² տարածք ։
Քվենանգենի զինանշանը
Քվենանգեն կոմունայի զինանշանը իրենից ներկայացնում է սպիտակ գույնով ներկված վահան, ներքևի մասը սուր, որի վրա պատկերված է կապույտ գույնի երեք ծաղկաշուշան ծաղիկ ։
Բնակչություն
Համաձայն 2007 թվականի մարդահամարի տվյալների՝ Քվենանգեն կոմունայում բնակվում է 1348 մարդ։ Կոմունայի բնակչության քանակը վերջին 60 տարում նվազել է մոտ 3 անգամ ։
Նիամեյ
Նիամեյ (Niamey), Նիգերի մայրաքաղաքը, Նիամեյ դեպարտամենտի վարչական կենտրոնը, Նիգեր գետի ձախ ափին։ Տրանսպորտային հանգույց է։ Գյուղատնտեսական շրջանի կենտրոն է։
Նիամեյի մոտակայքում կա ջերմաէլեկտրակայան։ Ունի համալսարան, ազգային թանգարան։ 1926-1960 թվականներից ֆրանսիական տիրապետության տակ գտնվող Նիգերի վարչական կենտրոնն էր․ 1960 թվականից Նիգերի մայրաքաղաքն է։ Բնակչությունը՝ :
Աշխարհագրություն
Նիամեյը տեղակայված է Նիգերի գետի երկու ափերին, քաղաքային տարածքը կազմում է 239 կմ2։ Քաղաքային սահմաններին գետի վրա կան նաև մի քանի կղզիne8:
Պատմություն
19-րդ դարի վերջում ժամանակակից Նիամեյի տեղում գոյություն ուներ ոչ մեծ մի գյուղ` մի քանի հարյուր բնակչությամբ։ Նիգերի գրավումը այդ ժամանակահատվածում սկսած ֆրանսիացի գաղութարարները այդ գյուղում 1892 թվականին հիմնեցին իրենց սեփական ռազմական կետը։ Նիամեյի ամբողջովին դրական տեղակայումը առևտրական ճանապարհների խաչմերուկներում նպաստում էր նրա զարգացմանը։
Կլիմա
Նիամեյը գտնվում է Սախելիի հարավում և ունի իր համար շատ բնորոշ կլիմա։ Այն մերձհասարակածային և արևադարձային կլիմաների միջև գտնվող յուրահատուկ կլիմա ունի։ Եղանակը շատ տաք է. mիջին ջերմաստիճանը տատանվում է 24 °C-ից հունվարին մինչև 34 °C մայիսին, իսկ տարեկան միջին ջերմաստիճանը կազմում է 29 °C: Ունի արտահայտված ոչ շարունակական խոնավ եղանակ, ինչը տևում է մայիսից մինչև սեպտեմբեր, իսկ իր գագաթնակետին հասնում է հուլիս-օգոստոս ամիսներին։ Բոլոր տեղումները լինում են խոնավ եղանակին։ Չոր եղականին տեղումներ ընդհանրապես չեն լինում։
Բնակչություն
Նիամեյին, ինչպես նաև աֆրիկյան մնացած խոշոր քաղաքներին բնորոշ է բնակչության աճի արագ տեմպը 20-րդ դարի երկրորդ կեսի համար։ Քաղաքի բնակչության 90%-ից ավելին մուսուլմաններ են։ Քաղաքի ամենամեծ էթնիկ խմբերը սոնհայն ու ջերման են, որ կազմում են ընդհանուր բնակչության 21,1%-ը, իսկ իրենց հաջորդում է հաուսների ազգը (34,4%)։
Վարչական բաժանում
Նիամեյ քաղաքը բաղկացած է 5 կոմունաներից, որոնք իրենց հերթին բաժանված են 44 շրջանների`
Քույր-քաղաքներ
Նիամեյը ընկերական հարաբերությունների մեջ է գտնվում հետևյալ քաղաքների հետ.
Ծանոթագրություններ
Կատեգորիա:Աֆրիկայի քաղաքներ Կատեգորիա:Նիգերի քաղաքներ
Նիգեր (գաղութ)
Տես նաև
Կատեգորիա:Աֆրիկայի գաղութացում Կատեգորիա:Նիգերի պատմություն
Ջակոմո Չամիչյան
Լուիջի Չամիչյան (Չամչյան) Հակոբ (Ջակոմո), (Giacomo Luigi Ciamician, ), հայազգի քիմիկոս-օրգանիկ։ Լուսաքիմիայի և էմիսիոն սպեկտրադիտման հիմնադիրներից։ Քիմիական գիտությունների դոկտոր (1880)։ Փարիզի ԳԱ անդամ, Սանկտ Պետերբուրգի ԳԱ արտասահմանյան թղթակից անդամ (1912)։
Ծնվել է Հակոբ Չամիչյանի և Կարոլինա Գեցցոյի ընտանիքում, ովքեր 1850 թվականին Ստամբուլից տեղափոխվել էին Տրիեստ։ Պատմաբան, լեզվաբան Միքայել Չամչյանի ազգականն է։
Կենսագրություն
Ծնվել է 1857 թվականի օգոստոսի 27-ին Իտալիայի Տրիեստ քաղաքում։ Լինելով հայազգի ընտանիքի զավակ՝ նա հպարտանում էր իր ծագմամբ և ժառանգությամբ։ Չամիչյանների ընտանիքի հիմնադիր է համարվում 18-րդ դարի մեծանուն հայազգի պատմաբան, քերականագետ, լեզվաբան, աստվածաբան և մանկավարժ Միքայել Աբրահամի Չամչյանը, ով Վենետիկի Մխիթարյան միաբանության անդամ էր։ Լուիջի Չամիչյանն իր դպրոցական կրթությունը ստացել է Տրիեստում, որտեղ էլ հետաքրքրվել և գերվել է քիմիայով, շնորհիվ իր ուսուցչի՝ Ավգուստո Վիերտհալերի, ով եղել է կիրառական քիմիայի մասնագետ և հանդիսացել է նյութաբանության ուսումնամեթոդաբանության հիմնադիրը։ Սրանով է բացատրվում իր բեղուն հասարակական և գիտական գործունեության ընթացքում Չամիչյանի շարունակական ուշադրությունը քիմիայի և իննովացիաների գործնական և էկոնոմիկական ասպեկտների հանդեպ։
Գործունեությունը
Հետագայում Չամիչյանը տեղափոխվել է Վիեննա և ուսանել Վիեննայի Համալսարանում և պոլիտեխնիկումում՝ իրեն նվիրելով քիմիային։ Քիմիայի դասախոսներն են եղել Լյուդվիգ Բարթը և Հուգո Վեյդելը, իսկ կենդանաբանություն ուսումնասիրել է Կարլ Կլաուսի ղեկավարությամբ։ Դեռևս այս տարիներին, լինելով ուսանող, նա հրապարակումներ է ունեցել կենդանաբանական դիտարկումների, թերթաքարերի (schist) բնույթի, և սպեկտրոսկոպիայի վերաբերյալ։ Հետագա ուսումը շարունակել է Հեսսենի համալսարանում, որտեղ ստացել է փիլիսոփայության դոկտորի գիտական աստիճան (PhD) 1880 թվականին (23 տարեկան հասակում)։ Հետագայում հանդիսացել է իտալացի բազմավաստակ քիմիկոս Ստանիսլաու Կանիցցարոյի ասիստենտը Հռոմի համալսարանում։ Կանիցցարոյի լաբորատորիայում նա ծանոթանում և ընկերանում է երիտասարդ և տաղանդավոր քիմիկոս Պոլ (Պաոլո) Սիլբերի հետ։ Հետագայում նրանք միասին տեղափոխվում են Բոլոնիայի Համալսարան, որտեղ Չամիչյանը ստանում է պրոֆեսորի կոչում, իսկ Սիլբերը ստանում է Բոլոնիայի Համալսարանի Գիտության Ֆակուլտետի Պատվավոր Կոլլեգայի կոչում։
1880 թվականներից մինչ Առաջին համաշխարհային պատերազմը Չամիչյանը և Սիլբերը հանդիսացել են նվազագույնը 378 հոդվածների համահեղինակներ։ Երկու ընկերները միմյանց լրացնում էին իրենց ունակություններով և հանճարով։ Չամիչյանը, հանդես էր գալիս որպես տաղանդավոր, սակայն պահանջատեր գիտական ղեկավար, ով իր տաղանդը ներդնում էր գիտական հետազոտության ծրագրերի մշակման և արդյունքների մեկնաբանման մեջ, իսկ Սիլբերը, որպես տաղանդավոր և համբերատար փորձարար, տրամադրում էր առատ արդյունքներ, որոնց հիման վրա այս երկուսը կառուցում էին իրեն համատեղ կարիերան։ Համատեղ նրանք հասցրին իտալական քիմիան համաշխարհային ճանաչման, իսկ իրենք դասվեցին քիմիայի առավել հանրահայտ, պրոդուկտիվ և մտերիմ կոլլաբորատորների շարքին։ 1921 թվականին Չամիչյանը ծանր տենդ է տանում, որից հետո, չնայած ուսանողների և հարազատների խորհրդի, փորձում է սկսել իր դասախոսությունները ընդհանուր և օրգանական քիմիա առարկաներից, սակայն անկարող է լինում շարունակել։ 1922 թվականի հունվարի 2-ին 65 տարեկանում նա մահանում է։
Գիտական գործունեությունը
Չամիչյանի գիտական գործունեությունը կարելի է բաժանել 5 մասի՝ սպեկտրոսկոպիա, օրգանական քիմիա, բույսերի քիմիա, բնական միացություններ, օրգանական ֆոտոքիմիա։
Սպեկտրոսկոպիա
Սպեկտրոսկոպիայով Չամիչյանը սկսել է զբաղվել դեռ քսանամյակը չբոլորած։ Այդ տարիքում նա կատարել է մի կարևոր հայտնագործություն – պարբերական համակարգի միևնույն խմբի էլէմենտներն ունեն ակնհայտ նման առաքման սպեկտրներ, այս հայտնագործությունը հետագայում հանգեցրեց ատոմների էներգետիկ մակարդակների գաղափարի ստեղծման, քանի որ այդ ժամանակ քվանտային տեսությունը դեռևս ձևավորված չէր։
Օրգանական քիմիա
Օրգանական քիմիայում Չամիչյանը առաջին հետազոտությունները սկսել է 24 տարեկանում և զբաղվել է բնական խեժերի կոմպոնենտների ուսումնասիրություններով։ Դեռևս Հռոմում նա ուսումնասիրում է պիրոլը (ոսկրի յուղի և քարածխի յուղի կոմպոնենտ), որը անգույն և թունավոր միացություն է և հանդես է գալիս մի շարք բնական միացությունների կազմում, որոնցից են քլորոֆիլը, հեմինը և այլ բազմաթիվ բնական միացություններ։ 1885 թվականին Սիլբերի հետ համատեղ նա հաղորդում է տետրայոդոպիրոլի սինթեզի մասին, որին նրանք անվանեցին Յոդոլ, որը նոր և շատ ուժեղ անտիսեպտիկ նյութ է, դրա հայտնագործությունը համարվում է դեղագիտության կարևորագույն ներդրումներից մեկը։
Տեսական և Ֆիզիկական քիմիա
Տեսական և Ֆիզիկական քիմիայի բնագավառում Չամիչյանի հետազոտությունները վերաբերում էին նավթալինի, պիրոլի և այլ հինգանդամանի օղակով միացությունների կառուցվածքի ուսումնասիրությանը։ Օրգանական ֆոտոքիմիայի բնագավառում Չամիչյանի նեդրումը անգնահատելի է։ Օրգանական ֆոտոքիմիայով նա և Սիլբերը սկսեցին զբաղվել բնական միացությունների ուսումնասիրությունների ժամանակ, որոշված էր ուսումնասիրել լույսի քիմիական ազդեցությունը միացությունների վրա։ Այդ նպատակով նյութերով լի բազմաթիվ քիմիական տարաներ և փորձանոթներ շարվում էին Չամիչյանի լաբորատորիայի տանիքին՝ արևի ճառագայթների տակ։ Հետազոտությունների արդյունքում հրատարակվել են 85 աշխատանք, որոնցից երկուսը կրում են Չամիչյանի անունը (Չամիչյան-Դեննստեդտի վերախմբավորում և Չամիչյանի վերախմբավորում)։ Օրգանական ֆոտոքիմիայում Չամիչյանի հայտնագործությունները բացարձակ նորույթ էին այդ ժամանակների օրգանական քիմիայում, և դրանց շնորհիվ Չամիչյանը դասվեց իր ժամանակների մեծագույն քիմիկոսների շարքին այդպիսով բերելով համաշխարհային համբավ իտալական քիմիային։
Բացի գիտնականից Չամիչյանը նաև ուներ բացառիկ ուսուցչի և ղեկավարի հատկանիշներ։ Այն ժամանակ Ամերիկյան Քիմիական Ընկերության նախագահի՝ Վիլիամ Մքփերսոնի խոսքերով, ով 1913 թվականին մասնակցել է նրա դասախոսություններից մեկին, Չամիչյանը դյութիչ դասախոս է։ "'These lectures were ideal—exceedingly clear and logical. They were illustrated with numerous experiments skilfully performed. For one and one-half hours (the length of the lecture period) he poured his whole energy into this subject. At the end of his lecture he was received by an assistant with a heavy wrap—much as our modern football players who retire exhausted from the game'" Չամիչյանը նաև համարվում է արևային էներգիայի գաղափարի մարգարեն։ Նրա ուսումնասիրությունները Օրգանական ֆոտոքիմիայի բնագավառում հանգեցրին ի վերջո այն մտքին, որ արևային էներգիան կարելի է օգտագործել որպես այլընտրանք այն ժամանակ ընդունված քարածուխին։ Այս նախադասությունը նա հնչեցրել է Կիրառական քիմիայի ութերորդ միջազգային կոնգրեսի ժամանակ Նյու Յորքում Սեպտեմբերի 11-ին 1912 թվականին։ "'And if in a distant future the supply of coal becomes completely exhausted, civilization will not be checked by that, for life and civilization will continue as long as the sun shines!'" Նրա այս դասախոսությունը թարգմանվել է անգլերենից և տպագրվել է Ամերիկյան, Իտալական և Գերմանական մի շարք բուկլետներում և պարբերականներում։ Չամիչյանն իր գիտական գործունեության համար արժանացել է մի շարք մրցանակների, որոնցից են նրա անդամակցումը Լինցեյի ակադեմիային (ամենահին ակադեմիական կառույցը 1608 թվական), Իտալիայի XL Ազգային Ակադեմային ինչպես նաև հանդիսանում էր համարյա բոլոր Իտալական ակադեմիաների թղթակից անդամ։ Նա նաև հանդիսանում էր Ֆրանսիայի, Պրուսսիայի, Բավարիայի ակադեմիաների և Գոտտինգենի ու Ուպսալայի գիտական ընկերությունների օտարերկրյա անդամ։ Չամիչյանը հանդիսանում էր նաև Ամերիկայի Քիմիական Ընկերության և Գերմանիայի, Ֆրանսիայի և Լոնդոնի քիմիական ընկերությունների պատվավոր անդամ։ Գլասգոյի համալսարանը նրան շնորհել է Իրավագիտության դոկտորի պատվավոր կոչում, իսկ Իտալիայի Ընդհանուր և Կիրառական Քիմիայի Միության հաստատումից հետո նա ընտրվել է դրա նախագահ։ Նա հատկապես հպարտանում էր ֆրանսիական կառավարության կողմից իրեն շնորհված Chevalier de la Légion d’Honneurկոչումով. փաստացի, նա համարվում էր Իտալիայում Ֆրանսիայի լավագույն բարեկամներից մեկը։
Չամիչյանը ինն անգամ առաջադրվել է Նոբելյան կոմիտեին մրցանակի համար սակայն ոչ մի անգամ չի ընտրվել կոմիտեի կողմից որպես հաղթող։ Նրա կողմից 10 տարի առաջադրվել են 5 հավակնորդներ քիմիայի բնագավառում, որոնցից 4-ը ստացել են Նոբելյան մրցանակը, դրանից բացի 10 տարի նա ներկայացրել է նաև 2 հավակնորդներ ֆիզիկայի բնագավառում Նոբելյան մրցանակի համար, որոնցից մեկը՝ Պետեր Ջ.Վ. Դեբյեն 1921 թվականին շահել է քիմիայի Նոբելյան մրցանակ։
Բացի Գիտական գործունեությունից Չամիչյանը ծավալում էր նաև ակտիվ քաղաքական գործունեություն, 1910 թվականին նա նշանակվում է Իտալիայի Սենատի անդամ։ Սենատում նա ներգրավվում է համալսարանական կրթության և տեխնիկական բնույթի տարբեր կարևոր քննարկումներում։ Դրանից բացի Չամիչյանը հանդիսացել է Բոլոնիայի Քաղաքային Խորհրդի անդամ և այդ պաշտոնում աշխատել է 2 տարի։
Նրա մահվանից հետո Տրիեստ քաղաքի «հայկական փողոցը», որի վրա գտնվել է իր մորաքույրների տունը, որտեղ նա անցկացրել էր իր մանկությունը, վերանվանվել է «Ջիակոմո Չամիչյանի փողոց»։ Տան պատին, որտեղ ծնվել էր Չամիչյանը, փակցված է բռոնզե վահանակ, իսկ իր ուսանողների կողմից հուշատախտակ է փակցվել այն տան պատին, որում ապրել էր Չամիչյանը իր դասախոսական տարիներին։ Ջիակոմո Չամիչյանի անունն է կրում նաև Բոլոնիայի Համալսարանի Քիմիական Ինստիտուտը Istituto di Chimica “Giacomo Ciamician,” Università di Bologna։ 1997 թվականին Լուիջի Չամչյանի անունով է կոչվել Երևանի կիրառական քիմիայի ուսումնարանը։
Պարգևներ և անդամություն գիտական կառույցներին
Չամիչյանն իր գիտական գործունեության ընթացքում անդամակցել է մի շարք գիտական կառույցներին։ Դրանցից են նրա անդամակցումը Լինցեյի ակադեմիային (ամենահին ակադեմիական կառույցը 1608 թ.),(Accademia dei Lincei), Իտալիայի XL Ազգային Ակադեմային (Italian National Academy of XL) Ինչպես նաև հանդիսանում էր համարյա բոլոր Իտալական ակադեմիաների թղթակից անդամ։ Նա նաև հանդիսանում էր Ֆրանսիայի, Պրուսսիայի, Բավարիայի ակադեմիաների և Գոտտինգենի ու Ուպսալայի գիտական ընկերությունների օտարերկրյա անդամ։ Չամիչյանը հանդիսանում էր նաև Ամերիկայի Քիմիական Ընկերության և Գերմանիայի, Ֆրանսիայի և Լոնդոնի քիմիական ընկերությունների պատվավոր անդամ։ Իտալիայի Ընդհանուր և Կիրառական Քիմիայի Միության հաստատումից հետո նա ընտրվել է դրա նախագահ։ Նա հատկապես հպարտանում էր ֆրանսիական կառավարության կողմից իրեն շնորհված Chevalier de la Légion d’Honneur կոչումով. փաստացի, նա համարվում էր Իտալիայում Ֆրանսիայի լավագույն բարեկամներից մեկը։ Վաղաժամ մահը կանխեց Չամչյանի Ֆիշերի առաջարկով նոբելյան մրցանակի շնորհումը ։
Ծանոթագրություններ
Կատեգորիա:Հայ քիմիկոսներ Կատեգորիա:Քիմիական գիտությունների դոկտորներ Կատեգորիա:Վիեննայի համալսարանի շրջանավարտներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Հայ քաղաքական գործիչներ Կատեգորիա:Փարիզի ԳԱ անդամներ Կատեգորիա:Հայ պրոֆեսորներ Կատեգորիա:Պրուսիայի գիտությունների ակադեմիայի անդամներ Կատեգորիա:Շվեդիայի գիտությունների թագավորական ակադեմիայի անդամներ
Ախալցխայի շրջան
Ախալցխայի շրջանը (ახალციხის მუნიციპალიტეტი) 2-րդ մակարդակի վարչական միավոր է Վրաստանում։ Մտնում է Սամցխե-Ջավախեթի մարզի (մխարեի) կազմի մեջ։ Վարչական կենտրոնը Ախալցխա քաղաքն է։
Բնակչություն
շրջանի բնակչությունը ըստ վերջին մարդահաշվի (2002) կազմել է 46 134 մարդ։ Ըստ 2014 թվականի գնահատման բնակչությունը կազմել է 20 992 մարդ։
Բնակավայրերի ցանկ
Ախալցխայի շրջանի կազմի մեջ մտնում է 49 բնակավայր, այդ թվում 2 քաղաք։
Կատեգորիա:Ախալցխայի շրջան
Վիդքուն Քվիսլինգ
Վիդքուն Քվիսլինգ (Vidkun Abraham Lauritz Jonssøn Quisling, ), նորվեգացի քաղաքական և պետական գործիչ, կոլաբորացիոնիստ, նացիոնալ- սոցիալիստ։ Երկրորդ համաշխարհային պատերազմի ժամանակ մեծապես համագործակցել է Նացիստական Գերմանիայի հետ։
1933 թվականին ստեղծել և ղեկավարել է Նորվեգիայի նացիոնալ- սոցիալիստական կուսակցությունը, որը առավել հայտնի է «Ազգային միասնություն» անունով։ Կուսակցության գործունեություն 1945 թվականից հետո արգելվել է։ 1931- 1933 թվականներին եղել է Նորվեգիայի պաշտպանության նախարար։
Դանիա-Նորվեգական ռազմագործողության ժամանակ ստեղծել է «ազգային կառավարություն», որտեղ զբաղեցրել է օկուպացված Նորվեգիայի վարչապետի պաշտոնը, իսկ 1940 թվականի ապրիլի 9- 18-ը արտաքին գործերրի նախարարի պաշտոնը, որը արդյունքում վերացվեց նացիստական օկուպացիոն իշխանությունների կողմից։ 1942 թվականի փետրվարի 1-ին օկուպացիոն իշխանության որոշմամբ երկրորդ անգամ նշանակվել է վարչապետի պաշտոնում։ 1945 թվականի մայիսին ձերբակալվել է՝ կառավարության ողջ կազմի հետ։ Նորվեգական դատարանի որոշմամբ դատապարտվել է մահվան։ Դատավճիռը ի կատար է ածվել 1945 թվականի հոկտեմբերի 24-ին Օսլոյում։
Կվիսլինգի անունը այսօր Նորվեգիայում հանդիսանում է ամոթանքի արտահայտություն։ Կվիսլինգ են անվանում «դավաճաններին»։
Հրեաների տեղահանություններ
1942 թվականի հոկտեմբերից մինչև 1943 թվականի փետրվար հրեաներին արգելվել է երկրից դուրս գալ, ինչի արդյունքում տեղի է ունեցել մասսայական ձերբակալություններ և տեղահանություններ դեպի համակենտրոնացման ճամբարներ։ Նորվեգիայի հրեական բնակչության գրեթե կես տեղափոխվեց ճամբարներ, ինչ իրականացվում էր նացիստական օկուպացիոն ուժերի հրամանով։ 1942 թվականի հոկտեմբերին Թրոնհեյմում ընդդեմ գերմանացիների տեղի է ունեցել մի քանի դիվերսիոն հարձակումներ։ Ի պատասխան օկուպանտները Թրոնհեյմում հայտարարեցին արտակարգ դրություն։ Տեղական իշխանությունները օգտվեցին դրանից և ձերբակալեցին հրեա տղամարդկանց։ Ուղիղ մեկ ամիս անց կանանց և երեխաներին հավաքեցին հատուկ ճամբարներում, որպեսզի մեկ տարվա ընթացքում ռազմական հածանավերով ուղարկեն Շտետին (լեհական ներկայիս Շեցին նավահանգստային քաղաքը), այնտեղից էլ Օսվենցիմ համակենտրոնացման ճամբար։
Հրեաների ձերբակալությունները և տեղահանությունները նորվեգական հասարակությանը շոկի ենթարկեցին։ «Ազգային համաձայնության» հեղինակությունը ձերբակալություններից հետո այնքան ընկավ, որ հանգեցրեց ուժգին ըմբոստությունների և արձագանքների։ Անգամ գնացքներում ուղևորները կանգնում էին իրենց նստած տեղերից, որպեսզի չնստեն նացիստների կողքին։ Պատերին գրում էին կարգախոսներ՝ հետևյալ բովանդակությամբ՝ «Նորվեգիան նորվեգացիների համար է, իսկ Կվիսլինգը թող կորչի գրողի ծոցը»։
Ծանոթագրություններ
Կատեգորիա:Նորվեգիայի քաղաքական գործիչներ Կատեգորիա:Ֆաշիստ առաջնորդներ Կատեգորիա:Մահապատժի ենթարկված քաղաքական գործիչներ Կատեգորիա:Նորվեգիայի պետական գործիչներ
Հունգարական հեղափոխություն (1848-1849)
Ապստամբության ընթացքում ընդունվեց ժողովրդավարական ռեֆորմների ծրագիր («Տասներկու կետեր»), իշխանությունն անցավ ժողովրդավարական ուժերից կազմված Հասարակության փրկության կոմիտեին, ստեղծվեցին Ազգային գվարդիայի ջոկատներ։ Մարտի 17-ին Ֆերդինանդ I կայսրը ստիպված նշանակեց «Անկախ հունգարական կառավարություն», որի մեջ մտավ նաև (դեմոկրատների կողմից) է. Կոշուտը (ֆինանսների նախարար)։ Պետական ժողովն անցկացրեց ռեֆորմներ (ճորտատիրական իրավունքի, կոռի և տասանորդի, կալվածատիրական դատարանի և այլնի վերացում), մտցրեց ընդհանուր հարկադրում, հռչակեց Հունգարիայի անկախությունը ֆինանսական և ռազմական հարցերում, սակայն ոչ անջատ Հաբսբուրգների կայսրությունից։
Լինելով Հունգարիայի նոր շրջանի պատմության ամենանշանավոր իրադարձություններից մեկը, հանդիսանում է հունգարական ազգային ինքնության հիմնական տարր։ Նրա արդյունավետությունը ցույց է տրվում այն փաստով, որ միայն ցարական Ռուսաստանի աննախադեպ, խոշոր բանակով միջամտությունը կարող էր այն կանգնեցնել։
1848-1849 թվականների ազատագրական պայքարը նաև հայ սփյուռքի պատմության մեջ կարևոր տեղ է զբաղեցնում։ Պատերազմին մասնակցել են մեծ թվով հունգարահայ սպաներ։ Հեղափոխության ավարտին սպանված տասներեք արադյան նահատակներից երկուսը, Էռնո Քիշը և Վիլմոս Լազարը հայ էին։Նրա ամենանշանավոր գործիչը դարձավ Լայոշ Կոշուտը,որին հաջողվեց ստեղծել ուժեղ բանակ, պարտության մատնել ավստրիացիներին և դուրս քշել երկրից։
Կատեգորիա:Ավստրիական կայսրություն
Գոլցով (Միթելմարկ)
Գոլցով (Golzow (Mittelmark)), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 1334 մարդ (ըստ 2010 թվականի դեկտեմբերի 31-ի) ։ Տարածքը կազմում է 39,96 կմ²։ Պաշտոնական կոդ՝ 12 069 216։
Կոմունան ներառում է 5 գյուղական շրջան։
Արտաքին հղումներ
Կատեգորիա:Գերմանիայի քաղաքներ
Պորկերես
Պորկերես (Porqueras, Porqueres), մունիցիպալիտետ Իսպանիայում, Գտնվում է Ժիրոնա նահանգում՝ Կատալոնիա ինքնավար համայնքում։ Մունիցիպալիտետը գտնվում է Պլա դե Էստան շրջանում։ Զբաղեցնում է 33,6 կմ² տարածք։ Բնակչությունը կազմում է 4400 մարդ (2010 թվական)։
Ծանոթագրություններ
Կատեգորիա:Իսպանիայի քաղաքներ
Զեմո Բոշուրի
Դիրք
Գտնվում է ծովի մակարդակից 1260 մետր բարձրության վրա։ Շրջկենտրոն Գորիից հեռու է 30 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(235) Կարոլինա
(235) Կարոլինա (Carolina), աստերոիդ աստերոիդների հիմնական գոտում։ Հայտնաբերվել է 1883 թվականի նոյեմբերի 28-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,880503 ա. մ., առավելագույնը մոտենում է 2,6992 ա. մ. հեռավորության վրա և հեռանում 3,0618 ա. մ., իսկ Երկրի ուղեծրին Կարոլինա աստերոիդը նվազագույնը մոտենում է 1,688 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1785,67 երկրային օրվա ընթացքում, իր ուղեծրով շարժվելով միջինում 0,201605 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,03° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1883 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Եկատերինա Յուշչենկո
Եկատերինա Լոգվինովնա Յուշչենկո (Катерина Логвинівна Ющенко, օրիորդական ազգանունը՝ Ռվաչևա, ), խորհրդային ուկրաինացի կիբեռնետիկ և ծրագրավորող, աշխարհում ծրագրավորման բարձրակարգ առաջին լեզուներից մեկի հեղինակ («Ծրագրավորման հասցեների լեզու»)։ Ուկրաինայի գիտությունների ազգային ակադեմիայում եղել է թղթակից անդամ (1979), Մոլդովայի գիտությունների ակադեմիայի պատվավոր անդամ (2001) , Ուկրաինայի պետական մրցանակի կրկնակի դափնեկիր, ԽՍՀՄ մինիստրների խորհրդի մրցանակի դափնեկիր, Գլուշկովի մրցանակի դափնեկիր։
Կենսագրություն
Ծնվել է Չիգիրինում, ուսուցիչների ընտանիքում։ Նրա եղբայրը եղել է Վլադիմիր Լոգվինովիչ Ռվաչևը։ Եկատերինա Յուշչենկոն 1942 թվականին ավարտել է Կենտրոնական Ասիայի համալսարանը։ Աշխատել է Ուկրաինայի գիտությունների ազգային ակադեմիայի մաթեմատիկայի ինստիտուտի հավանականությունների տեսության ամբիոնում (1946-1950), Ուկրաինայի գիտությունների ազգային ակադեմիայի մաթեմատիկայի ինստիտուտի ավագ գիտաշխատող (1950-1957), Ուկրաինայի ԽՍՀ գիտությունների ակադեմիայի կիբեռնետիկայի ինստիտուտի բաժնի վարիչ (1957 թվականից)։
Գիտական գործունեություն
Հավանականության տեսության և մաթեմատիկական վիճակագրության բնագավառում առաջին գիտական հետազոտությունները Եկատերինա Յուշչենկոն կատարել է ակադեմիկոս Բ. Վ. Գնեդենկոյի ղեկավարությամբ՝ Մաթեմատիկայի ինստիտուտի Լվովի բաժանմունքում։
1954 թվականից աշխատել է հաշվողական մաթեմատիկայի ոլորտում, ալգորիթմներ է մշակել էլեկտրոնային փոքր հաշվիչ մեքենաների համար։
Եկատերինա Յուշչենկոն դարձել է ԽՍՀՄ ֆիզիկամաթեմատիկական գիտությունների առաջին դոկտորը, որին այդ աստիճանը շնորհվել է ծրագրավորման աշխատանքների համար։ Նա առաջարկել է աշխարհի առաջին ծրագրավորման լեզուներից մեկը՝ «Հասցեների լեզու», որի կառուցվածքը ներառվել է ժամանակակից լեզուների կազմի մեջ։
ԽՍՀՄ-ում ծրագրավորման առաջին դասագրքի՝ «Ծրագրավորման տարրերի» հեղինակների թվում է եղել Եկատերինա Լոգվինովնան (Բ. Վ. Գնեդենկո և Վ.Ս. Կորոլյուկ), հրատարակվել է 1961 թվականին, վերահրատարակվել է 1964 թվականին, ինչպես նաև թարգմանվել է. 1964 թվականին ԳԴՀ-ում և Հունգարիայում, 1969 թվականին՝ Ֆրանսիայում ։
Նրա ղեկավարությամբ և անմիջական մասնակցությամբ ստեղծվել են մի շարք գործիքային-տեխնոլոգիական համալիրներ։ Այս ոլորտում աշխատելու համար նրան շնորհվել է Ուկրաինայի 2 պետական մրցանակներ (Ուկրաինայի ԽՍՀ պետական մրցանակներ) և ԽՍՀՄ մինիստրների խորհրդի մրցանակ, իսկ համակարգչային հանրահաշվի ոլորտում տեսական զարգացումների համար` Գլուշկովի անվան ակադեմիական մրցանակ։ Եկատերինա Յուշչենկոյին նաև շնորհվել է իշխանուհի Օլգայի մրցանակին ։
Եկատերինա Յուշչենկոն պատրաստել է 45 թեկնածու և 11 գիտությունների դոկտոր։
Երկրաշարժ Ճապոնիայում (2011)
Ծանոթագրություններ
Կատեգորիա:2011 Ճապոնիայում Կատեգորիա:Երկրաշարժեր Ճապոնիայում Կատեգորիա:2011 երկրաշարժեր Կատեգորիա:Ցունամի Կատեգորիա:Մարտի 11 երկրաշարժեր Կատեգորիա:Ամենախիտ զոհ ունեցող երկրաշարժեր
Յոսիպ Դրմիչ
Յոսիպ Դրմիչ (գերմ.՝Josip Drmić, օգոստոսի 8, 1992, Բեխ), շվեյցարացի հարձակվող, ով հանդես է գալիս Բայերում և Շվեյցարիայի հավաքականում։
«Ցյուրիխ»
Դրմիչը սկսել է իր կարիերան շվեյցարական Ցյուրիխում։ Իր դեբյուտը առաջին թիմի կազմում նշել է 2010 թվականի փետրվարի 6-ին Կսամկսայի դեմ խաղում։ Իր առաջին գոլը խփել է 2012 թվականի փետրվարի 4-ին Լյուցերնայի դեմ խաղում։
«Նյուրեմբերգ»
2013 թվականի հուլիսի 5-ի Դրմիչը պայմանագիր է կնքել գերմանական Նյուրեմբերգի հետ։ Իր դեբյուտը նշել է Բունդեսլիգայի շրջանակներում կայացած Հոֆֆենհայմի դեմ խաղում։ իր առաջին գոլը խփել է Հերտայի դեմ խաղում։
«Բայեր»
2014 թվականի մայիսի 12-ին տեղափոխվել է Բայեր Լևերկուզեն ։ Առաջին գոլը խփել է 2014 թվականի սեպտեմբերի 21-ին Վոլսբուրգի դեմ խաղում։
Ազգային հավաքական
2012 թվականին Շվեյցարիայի հավաքականի հետ մասնակցել է Օլիմպիական խաղերին։ 2012 թվականի սեպտեմբերի 11-ին իր դեբյուտն է նշել հավաքականի կազմում մրցելով Ալբանիայի հավաքականի դեմ։ Առաջին գոլը հավաքականի կազմում խփել է 2014 թվականի մարտի 5-ին Խորվաթիայի հավաքականի դեմ խաղում։
Ծանոթագրություններ
Կատեգորիա:Բայեր Լևերկուզենի ֆուտբոլիստներ Կատեգորիա:Ֆուտբոլի հարձակվողներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Իսլամն ըստ երկրների
Իսլամը համարվում է թվով երկրորդ կրոնը, այս կրոնին դավանում են մոտ 1,8 մլրդ մուսուլմաններ (այսինքն՝ երկրի բնակչության 24,1 %-ը) ։ Իսլամական ումման ընդգրկում է ավելի քան 120 երկիր, հիմնականում Արևմտյան, Կենտրոնական, Հարավային և Հարավարևելյան Ասիայում և Հյուսիսային Աֆրիկայում, որոնցից 35-ում իսլամ դավանում են բնակչության մեծամասնությունը, իսկ 28 երկրներում համարվում է պետական կրոն՝ Եգիպտոս, Սաուդյան Արաբիա, Մարոկկո, Քուվեյթ, Իրան, Իրաք, Պակիստան և այլն։
Դավանանքներ
Իսլամը բաժանվում է երկու հիմնական կրոնական դավանանքների՝ սուննի և շիա։ Ընդհանուր իսլամադավան բնակչության 87-90%-ը սուննիներ են, իսկ 10-13%-ը՝ շիաներ․ շիաների մեծ մասը (68-ից մինչև 80 %) ապրում են հիմնականում չորս երկրներում՝ Իրան, Ադրբեջան, Բահրեյն և Իրաք ։ Այսօր, շիաների աղանդներից շատերը չկան։ Իմամ-մուսուլմանի պահպանված հիմնական աղանդներն են Ուսուլիզմը (գրեթե 10%-ից ավելի), Նիզարիի Իսմայիլիզմը (գրեթե 1%-ից ավելի) և ալևիզմը (0,5%-ից քիչ ավելի, բայց 1%-ից պակաս )։ Գոյություն ունեցող մյուս խմբերին են պատկանում Եմենի շիաների զայեդիները, որոնց բնակչությունը կազմում է համաշխարհային մուսուլմանական բնակչության գրեթե 0,5 %-ը ։
Ըստ Pew հետազոտական կենտրոնի՝ 2010 թվականին եղել է իսլամադավան մեծամասնություն ունեցող 50 երկիր ։ Աշխարհի մուսուլմանների շուրջ 62 %-ն ապրում է Ասիա-խաղաղօվկիանոսյան տարածաշրջանում (Թուրքիայից մինչև Ինդոնեզիա) ։ Աշխարհում ամենամեծ մուսուլմանական բնակչությունը գտնվում է Ինդոնեզիայում, որտեղ բնակվում է աշխարհի մուսուլմանների 12,7 %-ը, այնուհետև Պակիստանում (11,0 %) և Հնդկաստանում (10,9 %) ։ Մուսուլմանների մոտ 20%-ն ապրում է արաբական երկրներում ։ Հետազոտությունն ավելի շատ մուսուլմաններ է հայտնաբերել Միացյալ Թագավորությունում, քան Լիբանանում, և ավելի շատ Չինաստանում, քան Սիրիայում։ Հնդկաստանի Ուտար Պրադեշ նահանգն ունի ավելի շատ մուսուլմաններ, քան ցանկացած այլ իսլամադավան մեծամասնության երկրներ, բացի Ինդոնեզիայից, Պակիստանից, Բանգլադեշից, Եգիպտոսից, Իրանից և Թուրքիայից։
Ալլա Յոհանսեն
Ալլա Վիկենտևնա Յոհանսեն (ծննդյամբ՝ Հերբուրտ-Հեյբովիչ, ), գեղանկարիչ, գծանկարիչ, քանդակագործ, գրող, բանաստեղծուհի, թարգմանիչ։
Ուկրաինացի գրող Մայք Յոհանսենի կինը։
Կենսագրություն
Ալլա Յոհանսենը 1929 թվականին ավարտել է Խարկովի արվեստի ինստիտուտը, եղել է Իվան Պադալկայի աշակերտուհին։ 1930-ական թվականներից ակտիվորեն մասնակցել է Խարկովի գրական-գեղարվեստական կյանքին։ Ապրել է Խարկովի «Սլովո» տանը։ Երկրորդ համաշխարհային պատերազմի սկզբին ամուսնու գնդակահարվելուց հետո արտագաղթել է Գերմանիա։ Վտարանդիության ժամանակ դասավանդել է Մյունխենի ուկրաինական գիմնազիաներում (1951-1964) ։
Համագործակցել է նախկին ուկրաինացի բռնադատվածների դեմոկրատական միավորման հետ, եղել է Ուկրաինայի կանանց միավորման, Մյունխենի և Հարավային Բավարիայի նկարիչների միության անդամ (1973)։
Մահացել է 1993 թվականին, Մյունխենում։ Թաղվել է ԱՄՆ-ի Նյու Ջերսի նահանգի Սաուֆ Բաունդ Բրուք քաղաքի Սուրբ Էնդրյուի գերեզմանատանը։
Ստեղծագործություններ
Ալլա Յոհանսենը մանկական նկարիչ և մանկագիր է, երեխաների և դեռահասների համար վեպերի ու պատմվածքների հեղինակ, գեղանկարիչ, նատյուրմորտների, բացիկների, քանդակագործական ստեղծագործությունների հեղինակ, նկարիչ-նկարազարդող։
Ծանոթագրություններ
Կատեգորիա:Ուկրաինացի բանաստեղծներ Կատեգորիա:Ուկրաինացի կին գրողներ Կատեգորիա:Ուկրաինացի բանաստեղծուհիներ Կատեգորիա:Ուկրաինացի թարգմանիչներ Կատեգորիա:Ուկրաինայի քանդակագործներ Կատեգորիա:Խորհրդային թարգմանիչներ Կատեգորիա:Ուկրաինացի մանկավարժներ Կատեգորիա:Խորհրդային բանաստեղծուհիներ Կատեգորիա:Ուկրաինացի մանկագիրներ Կատեգորիա:Գրաֆիկական դիզայներներ Կատեգորիա:Բանաստեղծներ այբբենական կարգով
Պավել Կադերժաբեկ
Ակումբային կարիերա
2010 թվականի օգոստոսին Պավել Կադերժաբեկն իր նորամուտն է նշել Պրահայի «Սպարտա» ակումբի կազմում՝ Չեմպիոնների լիգայի 2010/11 մրցաշրջանի Սլովակիայի «Ժիլինա» ակումբի դեմ որակավորման խաղում փոխարինման դուրս գալով 61-րդ րոպեին ։
2011 թվականի օգոստոսին վարձավճարով տեղափոխվել է «Վիկտորիա Ժիժկով», որի կազմում անցկացրել է 11 հանդիպում ։
2015 թվականի հունիսի 17-ին նա չորս տարվա պայմանագիր է կնքել գերմանական Բունդեսլիգայի «Հոֆենհայմ» ակումբի հետ, որի կազմում խաղում է մինչ օրս ։
Միջազգային կարիերա
Եվրոպայի 2011 թվականի պատանեկան առաջնությունում Կադերժաբեկը Չեխիայի հավաքականի առանցքային խաղացողներից մեկն էր։ Այդ առաջնությունում չեխերը հասել էին եզրափակիչ, որտեղ լրացուցիչ ժամանակում 2-3 հաշվով զիջել էին Իսպանիայի պատանեկան հավաքականին ։
Չեխիայի ազգային հավաքականի կազմում նրա նորամուտը կայացել է 2014 թվականի մայիսի 21-ին Ֆինլանդիայի ազգային ընտրանու դեմ ընկերական խաղում ։ Մինչ օրս ազգային ընտրանիում նա անցկացրել է 47 խաղ և խփել 3 գոլ ։
Նվաճումներ
«Սպարտա» Պրահա
Արադի նահատակներ
Արադի նահատակներ (Aradi vértanúk), հունգարական բանակի 13 գեներալներ, որոնք մահապատժի են ենթարկվել 1849 թվականի հոկտեմբերի 6-ին Արադում 1848-1849 թվականների հունգարական հեղափոխության ճնշումից հետո։
Պատմություն
Հունգարական հեղափոխությունը սկսվել է 1848 թվականին։ 1849 թվականի գարնանը հունգարական զորքերը վերահսկողության տակ վերցրին Հունգարիայի թագավորության ամբողջ տարածքը, և ապրիլի 14-ին պետական ժողովը որոշում ընդունեց Հունգարական գահը Հաբսբուրգներից զրկելու և Հունգարիայի անկախությունը հռչակելու մասին։ Լայոշ Կոշուտը հայտարարվեց երկրի ղեկավար-նախագահ, սակայն ամեն ինչ փոխեց ռուսական ներխուժումը։
Կատեգորիա:Հունգարիայի պատմություն  Կատեգորիա:Մահապատժի ենթարկված հեղափոխականներ
(8690) Սվինդլ
(8690) Սվինդլ (Swindle), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 24-ին Սփեյսուոչ ծրագրի կողմից Կիթ Պիկում ։
Միջին հեռավորությունը Արեգակից կազմում է 2,389421 ա. մ., առավելագույնը մոտենում է 1,9808 ա. մ. հեռավորության վրա և հեռանում 2,798 ա. մ. ։ Արեգակի շուրջ մեկ ամբողջական պտույտ է կատարում 1349,08 երկրային օրվա ընթացքում, իր ուղեծրով շարժվելով միջինում 0,266849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,9° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Սփեյսուոչ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիպրոսի ապստամբություն (1931 թվական)
Կիպրոսի 1931 թվականի ապստամբություն կամ Հոկտեմբերյան դեպքեր (Οκτωβριανά, Օկտովրիանա), ապստամբություն բրիտանական գաղութատիրության դեմ, որը տեղի է ունեցել 1931 թվականի հոկտեմբերի 21-ից մինչև նոյեմբերի սկիզբ։ Այս շրջանում Կիպրոսը բրիտանական գաղութ է եղել։ Ապստամբությունն իրականացվել է հույն կիպրոսցի ազգայնականների կողմից, որոնք առաջ էին քաշում կղզու՝ Հունաստանի հետ միավորման գաղափարը՝ էնոզիս։ Ապստամբների պարտության արդյունքում սկսվել է բրիտանական ավտոկրատական կառավարման շրջան, որը հայտնի էր «Պալմերոկրատիա» (Παλμεροκρατία) անունով, որը տևել է մինչև Երկրորդ համաշխարհային պատերազմի սկիզբը ։
Պատմություն
Նախքան Առաջին համաշխարհային պատերազմը Կիպրոսը անվանապես եղել է Օսմանյան կայսրության մի մասը, սակայն փաստացի գտնվել է Բրիտանական կայսրության վերահսկողության ներքո՝ համաձայն 1878 թվականի Կիպրոսի կոնվենցիայի։ 1914 թվականի նոյեմբերի 4-ին Օսմանյան կայսրությունը մտել է պատերազմի մեջ՝ հանդես գալով Քառյակ դաշինքի կողմից, որը ստիպել է Բրիտանիային չեղյալ հայտարարել Կիպրոսի կոնվենցիան և կղզին կցել իր տիրույթների հետ։ 1915 թվականին Բրիտանիան Կիպրոսն առաջարկել է Հունաստանին այն պայմանով, որ Հունաստանը պետք է մասնակցի Առաջին համաշխարհային պատերազմին Անտանտի կողմից։ Սակայն հունական կառավարությունն հրաժարվել է՝ հաշվի առնելով այն փաստը, որ այդ պահին պետությունը ներքաշված է եղել ներքին ճգնաժամի մեջ, որը հայտնի է Ազգային պառակտում անունով։ Կիպրոսն արդեն իսկ արծարծվում էր որպես հույների հետ բանակցությունների առարկա, երբ այն 1912 թվականին առաջարկվել էր Հունաստանին՝ Արգոստոլիոն խորը ջրային նավահանգստի փոխարեն։
Պատերազմի ավարտից հետո 1923 թվականի Լոզանի կոնֆերանսի շնորհիվ Բրիտանիայի՝ կղզու նկատմամբ հավակնությունները միջազգային ճանաչում ստացան։ Հունաստանը միակ պետությունն էր, որը կարող էր վիճարկել այդ որոշումը՝ հաշվի առնելով այն փաստը, որ կղզու բնակչության չորս հինգերորդը էթնիկ հույներ էին։ Սակայն այդ ժամանակ Հունաստանը գտնվում էր տնտեսական ծանր դրության և դիվանագիտական մեկուսացման մեջ Հույն-թուրքական պատերազմում կրած կործանիչ պարտության պատճառով, ուստի հույն բանագնացները կոնֆերանսի ընթացքում Կիպրոսի թեման չեն բարձրացրել։ Արդյունքում Կիպրոսը պահպանել է բրիտանական գաղութի իր կարգավիճակը, իսկ Կիպրոսի օրենսդիր խորհրդի անդամների թիվն ավելացվել է՝ հօգուտ բրիտանացի պաշտոնյաների։ Վերոնշյալ անհաջողությունները, սակայն, չեն դադարեցրել «Մեծ գաղափարի» (Μεγάλη Ιδέα) և դրա հետ մեծապես առնչվող էնոզիսի գաղափարախոսությունների տարածումը, որոնց վերջնական նպատակն էր միավորել հունական բնակչություն ունեցող տարածքները հունական անկախ պետության հետ։ 1926 թվականի նոյեմբերին Ռոնալդ Սթորզի նշանակումը՝ որպես Հունաստանի կառավարիչ, կիպրոսցի ազգայնականների մոտ ուժեղացրել է այն գաղափարը, որ բրիտանական իշխանությունը դառնալու է Հունաստանի հետ վերջնական միավորման հիմնաքարը։
1928 թվականին երկու պետությունների հարաբերությունները սրվել են, երբ կիպրոսցի հույները հրաժարվել են մասնակցել Կիպրոսում բրիտանական տիրապետության հաստատման 15 ամյակի տոնակատարություններին։ Հունաստանը ևս մեկ անգամ հանդատրության կոչ է արել՝ սահմանափակելով հույն կիպրական թերթերում հակաբրիտանական հոդվածների տարածումը։ Կրթության ոլորտը դարձել է հակասությունների մեկ այլ պատճառ՝ պայմանավորված Կրթության վերաբերյալ որոշման հետ, որի նպատակն էր նվազեցնել հունական ազդեցությունը Կիպրոսի դպրոցների ուսումնական ծրագրի վրա։ Կիպրոսի եկեղեցին, որն այն ժամանակ կարևոր դեր է խաղացել կղզու հասարակական-քաղաքական կյանքում, դարձել է հունական ազգայնականության բաստիոններից մեկը։ Կիպրոսցիները նաև դժգոհում էին, որ Կիպրոսի հաշվին Մալթայի և Եգիպտոսի նկատմամբ արտոնյալ վերաբերմունք էր ցուցաբերվում։ Հարաբերություններն ավելի են սրվել, երբ գաղութատիրական իշխանությունները միաձայն ընդունել են նոր քրեական օրենսգիրք, որը շատ այլ բաների շարքում նաև թույլ էր տալիս խոշտանգման կիրառումը։ 1929 թվականին Օրենսդիր խորհրդի անդամներ Կիտիոնի արքեպիսկոպոս Նիկոդեմոսը և Ստավրոս Ստավրինակիսը ժամանել են Լոնդոն և Լորդ Փեսֆիլդին հուշագիր ներկայացրել, որը պահանջներ էր ներառում էնոզիսի վերաբերյալ։ Ինչպես նախորդ փորձերը, սա ևս ավարտվել է անհաջողությամբ։
Հակասություններ
1931 թվականի սեպտեմբերին Սթորզին արգելափակել է Օրենսդիր խորհրդի այն որոշումը, որի նպատակն էր դադարեցնել հարկերի բարձրացումը, որը պետք է լրացներ բյուջեի պակասորդը։ Ի պատասխան հույն կիպրացի պատգամավորները հրաժարական են տվել։ Ավելին, հոկտեմբերի 18-ին Կիտիոնի արքեպիսկոպոս Նիկոդեմոսը կոչ է արել հույն կիպրացիներին քաղաքացիական անհնազանդություն ցուցաբերել մինչև չընդունվեն էնոզիսի իրենց պահանջները։
Հոկտեմբերի 21-ին 5000 հույն կիպրացիներ՝ հիմնականում ուսանողներ, քահանաներ և քաղաքի նշանավոր անձինք, Նիկոսիայի փողոցներում ցույցեր են սկսել՝ վանկարկելով պրո-էնոզիսական կարգախոսներ։ Ամբոխը պաշարել է կառավարական տունը. երեք ժամ քարեր նետելուց հետո շենքը հրկիզվել է։ Ի վերջո ոստիկանությունը ցրել է ցուցարարներին։ Միևնույն ժամանակ բրիտանական դրոշները հանվել են երկրի պետական գրասենյակներից՝ հաճախ փոխարինվելով հունական դրոշներով։ Կարգուկանոնը վերականգնվել է միայն նոյեմբերի սկզբին։ Բրիտանացիները մեղադրել են Նիկոսիայում գլխավոր խորհրդական Ալեքսիս Կիրուին (կիպրական ծագումով հույն ազգայնական) ապստամբություն հրահրելու համար։ Կիրուն իսկապես կանգնած էր դեպքերի հետևում՝ ապստամբությունից առաջ աշխատելով բրիտանացիների դեմ միասնական ընդդիմադիր ճակատ ստեղծելու ուղղությամբ՝ ուղղակիորեն չհնազանդվելով Աթենքից ստացած հրամաններին։ Արդյունքում 7 ցուցարարներ են զոհվել, 30-ը՝ վիրավորվել, 10-ը՝ ցմահ աքսորվել։ Իսկ 2616 հոգի խռովարար գործողությունների ստացել է տարբեր պատիժներ՝ բանտարկությունից սկսած մինչև տուգանք։
Հետևանքներ
Ապստամբության արդյունքում Կիրուն, ում գործողությունները վնաս են հասցրել ինչպես էնոզիսական նպատակին, այնպես էլ անգլո-հելլենական հարաբերություններին, հեռացվել է իր պաշտոնից։ Ապստամբությունը նաև հարված է հասցրել Սթորզի կարիերային. նա շուտով նշանակվել է Հյուսիսային Ռոդեզիայի կառավարիչ։ Օրենսդիր խորհուրդը և տեղական ինքնակառավարման մարմինների ընտրությունները վերացվել են. գյուղական իշխանությունների և շրջանային դատավորների նշանակումը փոխանցվել է կղզու նահանգապետին։ Արգելվել է էնոզիսական գաղափարների տարածումը, ինչպես նաև օտարերկրյա դրոշների ծածանումը և 5 հոգուց ավելի մարդկանց հավաքը։ Այս նոր միջոցառումների նպատակն էր ճնշել ուղղափառ եկեղեցու և կոմունիստական կազմակերպությունների գործողությունները։ Գրաքննությունը ծանր ազդեցություն է ունեցել թերթերի գործունեության վրա, մասնավորապես ձախակողմյան քաղաքականության հետ կապված թերթերի։ Այսպիսով, Կիպրոսը թևակոխել է ավտոկրատական մի շրջան, որը հայտնի է «Պալմերոկրատիա» անունով՝ ի պատիվ կառավարիչ Ռիչմոնդ Պալմերի, որը սկսվել է ապստամբությունից կարճ ժամանակ առաջ և շարունակվել է մինչև Երկրորդ համաշխարհային պատերազմը։ Այս ապստամբությունը նկարագրվել է որպես ամենաուժեղ ապստամբություն, որին բախվել է Բրիտանիան միջպատերազմյան ժամանակաշրջանում։ Ապստամբությունը կիպրական պատմագրության մեջ հայտնի է Օկտովրիանա (Հոկտեմբերյան դեպքեր) անունով։
2007 թվականի նոյեմբերին և 2016 թվականի հոկտեմբերին համապատասխանաբար Ստրովոլոսում և Պիսուրիում տեղադրվել են Հոկտեմբերյան դեպքերի հիշատակին նվիրված հուշարձաններ ։
Գրականություն
Կատեգորիա:Կիպրոսի պատմություն Կատեգորիա:Ապստամբություններ Կատեգորիա:Բրիտանական գաղութներ
Լավանգեն
Լավանգեն (Lavangen), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Թենեվոլ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 301.67 կմ² տարածք ։
Լավանգենի զինանշանը
Լավանգեն կոմունայի զինանշանը իրենից ներկայացնում է դեղին կարմիր ներկված վահան, ներքևի մասը սուր, որի վրա պատկերված են դեղին գույնի երեք տերև այնպես, որ տերևների սկզբնամասերը միանան իրար։ Զինանշանի 3 տերևները խորհրդանշում են կոմունայում ապրող երեք ժողովուրդներին՝ նորվեգացիներին, սաամներին և քվեններին ։
Բնակչություն
Համաձայն 2007 թվականի մարդահամարի տվյալների՝ Լավանգեն կոմունայում բնակվում է 1010 մարդ։ Կոմունայի բնակչության քանակը վերջին 60 տարում նվազել է ։
Պիևե դի Սոլիգո
Պիևե դի Սոլիգո (Pieve di Soligo), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչությունը կազմում է 10 673 մարդ, խտությունը՝ 561 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 31053, հեռախոսային կոդ՝ 0438։
Ծանոթագրություններ
Կատեգորիա:Իտալիայի բնակավայրեր
Իգի Ազալիայի սկավառակագրություն
Ավստրալիացի ռեփեր Իգի Ազալիան թողարկել է 1 ստուդիական ալբոմ, 3 մինի ալբոմ, 2 միքսթեյպ, 14 սինգլ և 19 տեսահոլովակ։
Նրան առաջին անգամ ճանաչում են ձեռք բերել նրա «Pu$$y» և «Two Times» երգերը, որոնք տեղադրել էր իր Յութուբի էջում։ 2011 թվականի սեպտեմբերին թողարկելով իր «Ignorant Art» կոչվող դեբյուտային միքսթեյպը, այնուհետև նա ստորագրեց պայմանագիր Grand Hustle Records լեյբլի հետ։ 2012 թվականի ապրիլին նա հայտարարում է որ առաջիկայում կթողարկի իր դեբյուտային մինի ալբոմը որը կոչվելու է «Glory» : Հուլիսի 30-ին Grand Hustle Records լեյբլի օգնությամբ երգչուհին թողարկում է իր «Glory» կոչվող մինի ալբոմը։ 2012 թվականի հոկտեմբերին նա թողարկում է իր երկրորդ միքսթեյպը, որը կոչվում է «TrapGold» :
Իգին իր «Work» կոչվող դեբյուտային սինգլը թողարկել է 2013 թվականի մարտին, իսկ 2014 թվականի փետրվարին թողարկված նրա «Fancy» սինգլը նրան բերում է համաշխարհային ճանաչման և միջազգային բազմաթիվ հիթ շքերթներում զբաղեցնում է առաջին հորիզոնականները, այդ թվում նաև ամերիկյան Billboard Hot 100 հիթ շքերթը։ Իր դեբյուտային ստուդիական ալբոմը որը կոչվում է «The New Classic», թողարկվել է 2014 թվականի ապրիլի 21-ին ։ «The New Classic» ալբոմի վերաթողարկումը լույս է տեսել 2014 թվականի նոյեմբերի 21-ին։ Վերաթողարկված տարբերակը անվանվել է «Reclassified», որը բացի «The New Classic»-ում ընդգրկված երգերից, ներառում է նաև 6 նոր երգ։
Արտաքին հղումներ
Կատեգորիա:Իգի Ազալիա  Կատեգորիա:Սկավառակագրություններ